CELEX: 32018D0294
Language: da
Date: 2018-02-26 00:00:00
Title: Rådets afgørelse (FUSP) 2018/294 af 26. februar 2018 om ændring af afgørelse (FUSP) 2015/259 til støtte for Organisationen for Forbud mod Kemiske Våbens (OPCW's) aktiviteter inden for rammerne af gennemførelsen af EU's strategi mod spredning af masseødelæggelsesvåben

27.2.2018   
            
            
               DA
            
            
               Den Europæiske Unions Tidende
            
            
               L 55/58
            
         RÅDETS AFGØRELSE (FUSP) 2018/294
   af 26. februar 2018
   om ændring af afgørelse (FUSP) 2015/259 til støtte for Organisationen for Forbud mod Kemiske Våbens (OPCW's) aktiviteter inden for rammerne af gennemførelsen af EU's strategi mod spredning af masseødelæggelsesvåben
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 28, stk. 1, sammenholdt med artikel 31, stk. 1,
   under henvisning til forslag fra Unionens højtstående repræsentant for udenrigsanliggender og sikkerhedspolitik, og
   ud fra følgende betragtninger:
   
               (1)
            
            
               Den 17. februar 2015 vedtog Rådet afgørelse (FUSP) 2015/259 (1).
            
         
               (2)
            
            
               Afgørelse (FUSP) 2015/259 fastsætter en gennemførelsesperiode for de aktiviteter, der er omhandlet i nævnte afgørelses artikel 1, stk. 2, på 36 måneder fra datoen for indgåelsen af den finansieringsaftale, der er omhandlet i nævnte afgørelses artikel 3, stk. 3.
            
         
               (3)
            
            
               Gennemførelsesorganet (OPCW's tekniske sekretariat) anmodede den 17. januar 2018 Unionen om tilladelse til at forlænge gennemførelsesperioden i afgørelse (FUSP) 2015/259 med ni måneder med henblik på den fortsatte gennemførelse af aktiviteterne ud over den udløbsdato, der er omhandlet i nævnte afgørelses artikel 5, stk. 2.
            
         
               (4)
            
            
               Den ønskede ændring af afgørelse (FUSP) 2015/259 vedrører artikel 5, stk. 2, og bilaget hertil, navnlig vedrørende beskrivelsen af visse projektaktiviteter, der bør ændres.
            
         
               (5)
            
            
               Fortsættelsen af aktiviteterne omhandlet i artikel 1, stk. 2, i afgørelse (FUSP) 2015/259, som er nævnt specifikt i OPCW's tekniske sekretariats anmodning af 17. januar 2018, er mulig uden nogen ressourcemæssige virkninger.
            
         
               (6)
            
            
               Afgørelse (FUSP) 2015/259 bør derfor ændres for at muliggøre den fortsatte gennemførelse af de aktiviteter, der er omhandlet i nævnte afgørelse, ved at forlænge dens gyldighedsperiode i overensstemmelse hermed —
            
         VEDTAGET DENNE AFGØRELSE:
   Artikel 1
   Afgørelse (FUSP) 2015/259 ændres således:
   
               1)
            
            
               Artikel 5, stk. 2, affattes således:
               »2.   Den udløber 45 måneder efter indgåelsen af finansieringsaftalen omhandlet i artikel 3, stk. 3.«
            
         
               2)
            
            
               I bilaget, under overskriften »Projekt I: National gennemførelse og verifikation«, underoverskrift »Aktiviteter«, affattes sidste punktum i beskrivelsen af aktiviteten »1. Regionalt uddannelseskursus for de deltagende staters toldmyndigheder i de tekniske aspekter af CWC's overførselsordning« således:
               »Uddannelsen tilrettelægges af det tekniske sekretariats kontor for støtte til gennemførelse med teknisk bistand fra kontoret for erklæringer i Afrika.«
            
         
               3)
            
            
               I bilaget, under overskriften »Projekt I: National gennemførelse og verifikation«, underoverskrift »Aktiviteter«, affattes de sidste to punktummer i beskrivelsen af aktiviteten »10. Gennemførelse af de indhøstede erfaringer fra missionen i Syrien« således:
               »For at dette kan forløbe så effektivt som muligt, foreslås det, at sekretariatet afholder en intern workshop med henblik på at gennemgå og analysere de indhøstede erfaringer og gennemføre dem så hurtigt som muligt. Denne workshop bør bl.a. føre til indkredsning og gennemførelse af relevante uddannelsesprogrammer samt indkøb af anbefalet udstyr som udpeget i workshoppen.«
            
         
               4)
            
            
               I bilaget, under overskriften »Projekt V: Universalitet og outreach«, underoverskrift »Aktiviteter«, affattes første punktum i beskrivelsen af aktiviteten »2. Opsætning af en OPCW-udstilling« således:
               »Opsætning af en professionel fysisk og online udstilling om OPCW og CWC til brug ved relevante møder, konferencer osv. i samarbejde med museer for videnskab og fred.«
            
         
               5)
            
            
               I bilaget, under overskriften »Projekt V: Universalitet og outreach«, underoverskrift »Aktiviteter«, affattes beskrivelsen af aktivitet »3. Outreach til unge« således:
               »Outreach for unge (15-25 år) med det formål både at øge kendskabet til OPCW og CWC og tilskynde de unge til at undersøge mulighederne for fremtidige karrierer inden for områder og sektorer på internationalt plan. Dette vil omfatte outreach via videoblog og udarbejdelse af kommunikationsmateriale rettet mod et yngre publikum.«
            
         
               6)
            
            
               I bilaget, under overskriften »Projekt V: Universalitet og outreach«, underoverskrift »Aktiviteter«, affattes beskrivelsen af aktiviteten »4. Universel lettelse for stater, der ikke er parter, til at tiltræde CWC« således:
               »I betragtning af at der kun er få stater, der ikke er parter i CWC, og med det sigte at fremme tilslutningen til CWC som en stats tilsagn om nedrustning og internationalt samarbejde, vil OPCW's tekniske sekretariat fokusere på bilaterale outreachmøder med stater, der ikke er parter, og sponsorering af deltagere fra stater, der ikke er parter i CWC, til at deltage i OPCW's arrangementer.«
            
         
               7)
            
            
               I bilaget, under overskriften »Projekt V: Universalitet og outreach«, underoverskrift »Aktiviteter«, affattes sidste punktum i beskrivelsen af aktiviteten »5. Støtte til NGO'ers deltagelse i OPCW's aktiviteter« således:
               »Dette forslag vil give en grundlæggende støtte til rejse og logi for NGO-repræsentanter fra stater med udviklingsøkonomier eller overgangsøkonomier, således at de kan deltage i de deltagende staters konference i hhv. 2015, 2016, 2017 og 2018.«
            
         
               8)
            
            
               I bilaget, under overskriften »Projekt VI: Program vedrørende Afrika«, underoverskrift »Aktiviteter«, affattes beskrivelsen af aktiviteten »4. Synergi og partnerskab med henblik på effektiv gennemførelse« således:
               »Denne aktivitet tager sigte på at styrke de nationale CWC-myndigheders evne til at nå ud til de nationale aktører og på at fremme de involverede agenturers/organers deltagelse i at støtte gennemførelsen af CWC. Der er her tale om nationale industrisammenslutninger, regionale/subregionale organisationer, tolduddannelsesinstitutioner, laboratorier og akademiske institutioner. Aktiviteten vil gøre det lettere at udveksle praksis blandt de deltagende stater fra Afrika og fremme mellemstatslig støtte. Deltagerne fra de deltagende afrikanske stater vil blive sponsoreret til at deltage i et møde mellem de nationale myndigheder i OPCW's hovedkvarter i Haag.«
            
         
               9)
            
            
               I bilaget, under overskriften »Projekt VI: Program vedrørende Afrika«, underoverskrift »Aktiviteter«, affattes sidste punktum i beskrivelsen af aktiviteten »5. Kurser i udvikling af analytiske færdigheder« således:
               »Kurserne gennemføres med støtte fra VERIFIN, som er en anset institution udvalgt ved en gennemsigtig udbudsproces, og som OPCW har indgået en femårig aftale med, og med støtte fra Tunesiens nationale forskningsinstitut for fysiske og kemiske analyser (INRAP).«
            
         Artikel 2
   Denne afgørelse træder i kraft på dagen for vedtagelsen.
   
      Udfærdiget i Bruxelles, den 26. februar 2018.
      
         
            På Rådets vegne
         
         F. MOGHERINI
         
            Formand
         
      
   
   
      (1)  Rådets afgørelse (FUSP) 2015/259 af 17. februar 2015 til støtte for Organisationen for Forbud mod Kemiske Våbens (OPCW's) aktiviteter inden for rammerne af gennemførelsen af EU's strategi mod spredning af masseødelæggelsesvåben (EUT L 43 af 18.2.2015, s. 14).